**ILTAKOULU RY**

PÖYTÄKIRJA
YHDISTYKSEN SÄÄNTÖMÄÄRÄINEN SYYSKOKOUS

Aika: tiistai 24.11.2015 klo 16.00

Paikka: Tampereen yliopisto, Päätalo A3

1. Kokouksen avaus

Mikko Lampo avaa kokouksen ajassa 16.04.

1. Valitaan kokouksen puheenjohtaja, sihteeri, kaksi pöytäkirjantarkastajaa ja kaksi ääntenlaskijaa

Mikko Lampoa ehdotettu kokouksen puheenjohtajaksi. Valitaan Mikko Lampo kokouksen puheenjohtajaksi. Maria Lavosta ehdotettu kokouksen sihteeriksi. Valitaan Maria Lavonen kokouksen sihteeriksi. Merita Töttölää ja Matleena Moisiota ehdotetaan kokouksen pöytäkirjantarkastajiksi. Valitaan Merita Töttölä ja Matleena Moisio kokouksen pöytäkirjantarkastajiksi. Aino Kattilakoskea ja Milla Toivasta ehdotetaan ääntenlaskijoiksi. Valitaan Aino Kattilakoski ja Milla Toivanen ääntenlaskijoiksi.

1. Kokouksen laillisuus ja päätösvaltaisuus

Todetaan kokous lailliseksi ja päätösvaltaiseksi.

1. Kokouksen työjärjestyksen hyväksyminen

Hyväksytään kokouksen työjärjestys.

1. Vahvistetaan kokouksessa käytettävät valtakirjat

Lauri Kangasniemi käyttää valtakirjalla Risto Niemikarin, Matias Oikarin, Ari-Pekka Jämsenin, Tommi Eskolan ja Henri Kiiskilän ääntä. Kalle Aro käyttää Anni Hakaniemen ja Jaakko Saranteen ääntä. Sanna Kotiranta käyttää valtakirjalla Riikka Järvenpään ääntä. Susanne Kuha käyttää valtakirjalla Tanja Honkosen ääntä. Pihla Hankamäki käyttää valtakirjalla Teemu Mannilan ja Riina Puhakan ääntä ja kyseinen valtakirja on tarkoitettu käytettäväksi vuoden 2015 syyskokouksessa. Markus Rahja käyttää valtakirjalla Sara Suomisen ääntä. Santeri Juttula käyttää valtakirjalla Laura Mattisen ääntä. Saku Pesonen käyttää valtakirjalla Samuli Lahtisen ääntä. Jari Mäkäläinen käyttää valtakirjalla Taru Ruotsalaisen ääntä. Johanna Vierinkari käyttää valtakirjalla Kalle Kivisalon ääntä. Tuomas Koivisto käyttää valtakirjalla Lauri Harkon, Ville Rantalan ja Iko Jurkan ääntä. Katariina Malkamäki käyttää valtakirjalla Anniina Hentisen ääntä.

Kokouksessa käytettävät valtakirjat vahvistetaan.

1. Vahvistetaan toimintasuunnitelma, tulo- ja menoarvio sekä jäsenmaksun suuruus vuodelle 2016

Mikko Lampo esittelee vuoden 2016 toimintasuunnitelman. *Työelämä- ja alumnitoiminta* kohdasta ehdotettiin poistettavaksi kaksi kertaa toistunut virke. Hyväksytään ehdotus. *Sosiaalipolitiikka- ympäristö- ja tasa-arvokohdasta* nousi keskustelua esteettömyyskohdan muotoilusta. Muokataan muotoon ”tapahtumia järjestettäessä pyritään esteettömyyteen”. Hyväksytään.

Ville Tynkkynen esittelee vuoden 2016 tulo- ja menoarvion. Keskustelua nousi kohdasta *muut tapahtumat*, johon pyydettiin tarkennusta. Ehdotetaan lisättäväksi konkreettiseksi esimerkiksi Hämeenkadun Appro. Hyväksytään muutos.

Hallitus esittää jäsenmaksun säilyttämistä 22 eurossa. Vastaesityksiä ei tule, hallituksen esitys hyväksytään.

Päätetään vahvistaa vuoden 2016 toimintasuunnitelma, tulo- ja menoarvio sekä jäsenmaksun suuruus.

1. Valitaan hallituksen puheenjohtaja, sihteeri ja rahastonhoitaja vuodelle 2016

Mikko Lampo ehdottaa vaalien järjestelyistä seuraavaa: jokainen ehdokkaista pitää yksi kerrallaan puheenvuoron. Hakijoita ollessa useampi päätös tehdään vaaleilla enemmistöpäätöksellä, tarvittaessa useammalla äänestyskierroksella.

Markus Rahjaa ja Ville Tynkkystä ehdotettu puheenjohtajaksi. Mikko Lampo ehdottaa, että kumpikin ehdokas pitää enintään viiden minuutin puheenvuoron toisen ehdokkaan odottaessa tilan ulkopuolella. Puheenvuorojen jälkeen jäsenistöllä on mahdollisuus esittää molemmille ehdokkaille enintään 8 kysymystä. Ehdokkaille on myös mahdollista pitää kannatuspuheenvuoroja. Hyväksytään ehdotus. Ehdokkaat pitävät vielä lopuksi minuutin mittaiset puheenvuorot. Ääniä annettiin yhteensä 91, Markus Rahjalle 55 ja Ville Tynkkyselle 36. Valitaan Markus Rahja puheenjohtajaksi vuodelle 2016.

Mikko Lampo ehdottaa minuutin puheenvuoroa seuraavaksi valittaville ehdokkaille. Lisäksi jäsenistö saa esittää enintään neljä kysymystä ehdokkaille. Hyväksytään ehdotus.

Nanni Hiltusta ehdotettu sihteeriksi. Valitaan Nanni Hiltunen sihteeriksi vuodelle 2016 ilman äänestystä.

Johannes Ahvoa ja Sebastian Vilpposta ehdotettu rahastonhoitajaksi. Lisäksi Elina Järvenpää on toimittanut sähköisen hakemuksen määräaikaan mennessä. Ääniä annettiin yhteensä 91, Johannes Ahvolle 70, Sebastian Vilpposelle 12, Elina Järvenpäälle 6, tyhjiä ääniä 3. Valitaan Johannes Ahvo rahastonhoitajaksi vuodelle 2016.

1. Päätetään hallituksen jäsenten lukumäärästä, hallituksen jäsenten vastuualueista ja valitaan hallituksen jäsenet vuodelle 2016

Esitellään hallituksen paikkajakoehdotus vuodelle 2016. Lauri Kangasniemi esittää Risto Niemikarin pyynnöstä maanpuolustusvastaavan pestin lisäämistä. Pidetään käsiäänestys, jonka pohjalta hyväksytään hallituksen ehdottama paikkajakoehdotus (liite 3). Kohdassa 7 valittujen hallituksen jäsenten lisäksi valitaan siten yhdeksän hallituksen jäsentä.

Mikko Lampo ehdottaa, että hallituksen jäsenet valitaan paikkajakoehdotuksen mukaisessa järjestyksessä sillä muutoksella, että liikunta- ja esteettömyysvastaavan valinta suoritetaan tutorvastaavan jälkeen. Lisäksi Sara Österberg ehdottaa, että kansainvälisyys- ja kehitysyhteistyövastaava valitaan liikunta- ja esteettömyysvastaavan valinnan jälkeen. Hyväksytään ehdotukset hallituksen valintajärjestyksestä.

Laura Hildéniä ehdotettu varapuheenjohtajaksi ja koulutuspoliittiseksi vastaavaksi. Lisäksi Jasmin Assulin on toimittanut sähköisen hakemuksen varapuheenjohtajaksi ja koulutuspoliittiseksi vastaavaksi määräaikaan mennessä. Ääniä annettiin yhteensä 82, Laura Hildénille 23, Jasmin Assulinille 57 ääntä, tyhjiä ääniä 2. Valitaan Jasmin Assulin varapuheenjohtajaksi ja koulutuspoliittiseksi vastaavaksi vuodelle 2016.

Saku Pesosta ja Maarika Kujasta ehdotettu tiedotus-, ympäristö-, tasa-arvo- ja sosiaalipoliittiseksi vastaavaksi. Lisäksi Elina Järvenpää on toimittanut sähköisen hakemuksen määräaikaan mennessä. Ääniä annettiin yhteensä 83, Saku Pesoselle 42, Maarika Kujaselle 40 ja Elina Järvenpäälle 0 ääntä, tyhjiä ääniä 1. Valitaan vuodelle 2016 tiedotus-, ympäristö-, tasa-arvo- ja sosiaalipoliittiseksi vastaavaksi Saku Pesonen.

Roope Tukiaa ehdotettu työelämä- alumni- ja varainhankintavastaavaksi. Valitaan Roope Tukia työelämä- alumni- ja varainhankintavastaavaksi vuodelle 2016 ilman äänestystä.

Sunna Mbyetä ja Vivian Tuomista ehdotettu tutor- ja ainejärjestötilavastaavaksi. Ääniä annettiin yhteensä 83, Sunna Mbyelle 47, Vivian Tuomiselle 31, tyhjiä ääniä 5. Valitaan tutor- ja ainejärjestötilavastaavaksi Sunna Mbye.

Henri Niemeä ehdotettu liikunta ja esteettömyysvastaavaksi. Valitaan Henri Niemi liikunta- ja esteettömyysvastaavaksi vuodelle 2016 ilman äänestystä.

Netta Mäkisaloa ja Pihla Hankamäkeä ehdotettu kansainvälisyys- ja kehitysyhteistyövastaavaksi. Lisäksi Elina Järvenpää on toimittanut sähköisen hakemuksen määräaikaan mennessä. Läsnä olevat ehdokkaat pitävät minuutin mittaisen puheenvuoron. Ääniä annettiin yhteensä 83, Netta Mäkisalolle 64, Pihla Hankamäelle 18, Elina Järvenpäälle 0 ääntä, tyhjiä ääniä 1. Valitaan vuoden 2016 kansainvälisyys- ja kehitysyhteistyövastaavaksi Netta Mäkisalo.

Petra Pieskää, Emilia Tuuralaa ja Tuuli Tomperia ehdotettu tapahtumavastaavaksi. Keskustellaan äänestystavasta. Päätetään järjestää tarvittaessa kolme äänestyskierrosta mikäli kukaan ehdokas ei saa yli 50% annetuista äänistä ensimmäisellä kierroksella. Ääniä annettiin ensimmäisellä kierroksella yhteensä 83, Petra Pieskälle 23, Emilia Tuuralalle 38, Tuuli Tomperille 21, tyhjiä ääniä 1. Toisen kierroksen äänestys käydään Petra Pieskän ja Emilia Tuuralan välillä. Ääniä annettiin yhteensä 83, Petra Pieskälle 28, Emilia Tuuralalle 53, tyhjiä ääniä 2. Valitaan Emilia Tuurala toiseksi tapahtumavastaavaksi vuodelle 2016. Kolmannen kierroksen äänestys käydään Petra Pieskän ja Tuuli Tomperin välillä. Ääniä annettiin yhteensä 83, Petra Pieskälle 40 ja Tuuli Tomperille 40 sekä tyhjiä ääniä 3. Tasatilanteessa päätetään tehdä päätös arvalla kahden ehdokkaan välillä yhdistyksen sääntöjen mukaisesti. Mikko Lampo kysyy ehdotuksia arvontatavaksi. Päätetään suorittaa arpa kolikonheitolla, jossa linjataan Petra Pieskälle kruunapuoli ja Tuuli Tomperille klaavapuoli. Valitaan Emilia Tuurala sekä kolikonheittoarvonnan voittaja Tuuli Tomperi tapahtumavastaaviksi vuodelle 2016.

Anna Sofia Suorantaa ja Eetu Tulosta ehdotettu kulttuurivastaavaksi. Lisäksi Anni Hakaniemi ja Elina Järvenpää ovat toimittaneet sähköisen hakemuksen määräaikaan mennessä. Ääniä annettiin yhteensä 83, Anna Sofia Suorannalle 13, Eetu Tuloselle 50, Anni Hakaniemelle 20 sekä Elina Järvenpäälle 0 ääntä. Valitaan Eetu Tulonen kulttuurivastaavaksi vuodelle 2016.

1. Valitaan Anti-lehden päätoimittaja sekä toimituskunta, valmennuskurssikoordinaattorit ja ekskursiotyöryhmä vuodelle 2016 sekä päätetään perinnetyöryhmän täydentämisestä

Oscar Lindvallia, Milla Alaraatikkaa ja Maarika Kujasta ehdotettu Anti-lehden päätoimittajaksi. Ääniä annettiin yhteensä 59, Oscar Lindvallille 5, Milla Alaraatikalle 13 ja Maarika Kujaselle 41 ääntä. Valitaan Maarika Kujanen vuoden 2016 Antin päätoimittajaksi.

Valitaan Antin toimituskuntaan Oscar Lindvall ja Milla Alaraatikka. Päätetään, että toimituskuntaa voi täydentää vuoden 2016 aikana.

Ehdotetaan Oscar Lindvallia ja Elisa Rautiaista valmennuskurssikoordinaattoreiksi. Valitaan Oscar Lindvall ja Elisa Rautiainen valmennuskurssikoordinaattoreiksi vuodelle 2016.

Ekskursiotyöryhmään ehdotetaan Sanni Lehtistä ja Susanne Kuhaa. Valitaan Sanni Lehtinen ja Susanne Kuha ekskursiotyöryhmään vuodelle 2016.

Perinnetyöryhmään liitettäviksi ehdotetaan Mikko Lampoa ja Outi Heliniä. Liitetään Mikko Lampo ja Outi Helin perinnetyöryhmään vuodelle 2016. Päätetään, että perinnetyöryhmää voidaan täydentää vuoden 2016 aikana.

1. Valitaan kaksi toiminnantarkastajaa ja heille kaksi varahenkilöä vuodelle 2016

Mikko Lampoa ja Maria Lavosta ehdotettu toiminnantarkastajiksi vuodelle 2016. Valitaan Mikko Lampo Ja Maria Lavonen vuoden 2016 toiminnantarkastajiksi sekä heille varahenkilöiksi ehdotetaan Petra Kantolaa ja Milla Toivasta. Valitaan varahenkilöiksi Petra Kantola ja Milla Toivanen vuodelle 2016.

1. Muut esille tulevat asiat

Ei muita esille tulevia asioita.

1. Kokouksen päättäminen

Puheenjohtaja Mikko Lampo päättää kokouksen ajassa 20.26.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Lampo, puheenjohtaja Maria Lavonen, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Merita Töttölä, pöytäkirjantarkastaja Matleena Moisio, pöytäkirjantarkastaja